***Tommys ville venner*** eller *Pet Alien* er en amerikansk dataanimert TV-serie som gikk på Cartoon Network i 2005. Den handler om en 13 år gammel gutt som heter Tommy Cadle og noen romvesener som bor sammen med ham i en liten fiktiv by kalt «Sjøsprøytbukta». Serien skiftet tittelsang i sesong 3.

Handling
--------

Handlingen i *Tommys ville venner* er basert på Tommy Cadles liv og hans hektiske hverdag med romvesenene Dinko, Gumpers, Flip, Swanky og Scruffy. Romvesenene, som opprinnelig kom fra Conforma-dimensjonen, krasjlandet på taket til Tommys fyrtårn, og bestemte seg for å flytte inn for godt. Som vanlig prøver Tommy å gjøre noe fornuftig med hverdagen, men blir som oftest stoppet av romvesenene (spesielt Dinko). Tommy og romvesenene bor i et fyrtårn ved siden av et hus hvor moren til Tommy bor. Ingen har noen gang sett henne. Hun gir som regel Tommy beskjeder via en innebygget mikrofon. Serien foregår i Sjøsprøytbukta som er en liten kystby med få innbyggere.

Figurer
-------

* **Tommy Cadle**

Tommy er en glad og veloppdragen gutt. Han kommer sjelden i trøbbel, bortsett fra når romvesenene er i nærheten. Som alle de andre romvesenene elsker Tommy taffy. Tommy og Dinko er bestevenner. Interessene til Tommy Cadle inkluderer blant annet å spille videospill og å sparke fotball.

* **Dinko**

Dinko er den største bråkmakeren i gjengen. Selv om han alltid prøver å hjelpe Tommy (eller «Tommy Jordboer» som han kaller ham) ender det bare i katastrofe. Dinko har en fetter som heter Danko.

* **Gumpers**

Gumpers er et stort romvesen med en stor appetitt. Han er kjempesterk, men også veldig redd. Gumpers har en tendens til å rape og prompe når det passer ham. Han har også en levende tann som ofte blir hissig.

* **Flip**

Flip er et romvesen som likner en pappegøye med mye energi. Det er vanskelig å skjønne hva Flip sier, men de siste ordene han uttaler er forståelige. Flip er veldig glad i å irritere Swanky.

* **Swanky**

Swanky er en arrogant og kjepphøy snobb som bare tenker på seg selv og hvordan han skal erobre sengen og rommet til Tommy. Swanky kaller alle han oppfatter som idioter for «vakuumhjerner».

* **Scruffy**

Scruffy likner en hund, men hopper rundt som en kanin. Snuten hans ser ut som et romvesen. Han har en levende tunge som visstnok skal være smartere enn ham selv. Scruffy har et alter ego som blir kalt «Varulvscruffy».

* **Melba Manners**

Melba er en bortskjemt unge. Hun hater Tommy, og hver gang noe dumt skjer med henne, legger hun skylden på ham og skriker: «Tommy Cadle, dette er bare din feil!».

* **Gabriella** «**Gabby**»

Gabby er forelsket i Tommy, men uheldigvis for henne føler ikke han det samme. Gabby kan lukte når Tommy er i trøbbel, og sier da: «Tommy... er... helt... solgt».

* **Granville von Bukt**

Granville er en gammeldags gutt som bor oppe på en klippe med sin statue (og eneste venn), «admiral Puff». Han er forelsket i Melba, og når hun blir irritert gir han Tommy skylden for det. Forfedrene til Granville grunnla Sjøsprøytbukta. Romvesenene og de fleste andre figurene i serien tror at Granville er sveitsisk. Moren hans heter Unni. Når Granville blir forbauset sier han: «Fy fela».

* **Clinton Fillmore Jefferson XIII**

Clinton er veldig lik Swanky. Familien hans er rik, og han liker å delta i sportskonkurranser. Når Tommy dummer seg ut ler Clinton med en arrogant stemme.

* **Kaptein Sjøsprøyt**

Kaptein Sjøsprøyt er mannen som lager den kjente taffyen. Han har en tvillingbror som er TV-reparatør.

* **Grinebiter'n**

Grinebiter'n er en gammel mann som hovedsakelig kjefter på barna i Sjøsprøytbukta når de finner på noe ugagn. Han og Kaptein Sjøsprøyt er fiender.

* **Gepetto**

Gepetto er en parodi på figuren fra *Pinocchio* ved samme navn. Han er bestandig på leting etter Pinocchio.

* **Postmannen**

Postmannen er Sjøsprøytbuktas lokale postmann. Han er svært glad i poesi.

* **Keiser Pritt**

Pritt er en ond keiser som iblant kommer på besøk til Sjøsprøytbukta for å ta med seg romvesenene som fanger på planeten sin. Uheldigvis for ham taper han bestandig veddemålet om å vinne romvesenene i en lek han ikke er spesielt god i; stol-leken.

* **Doktor Løvetann**

Løvetann er doktoren Dinko og vennene hans oppsøker på Conforma (og på jorda). Når Tommy trenger en doktor, kontakter Dinko Løvetann. Derimot kan Løvetanns metoder være risikable, så Tommy prøver å holde seg så langt unna ham.

Liste over episoder
-------------------

### Sesong 1: 2005

1. The Boy with Six Legs / Evil Emperor
2. The Amazing Atomic Tommy / Crater of Doom
3. Kjempegutten angriper / Udyret i skapet
4. Gumpers brud / Tingen på hjørnet
5. Gutten med det grønne skjegget / Flukten fra klasserommet
6. Dommedagskassen / Monstermusen angriper
7. Besøk fra det ytre rom / Terrortentakler
8. Den store film-massakren / Dagen som aldri tok slutt
9. Det kommer mens du sover / Varulvscruffy angriper
10. Skrekkens instrument / Fanget i mørket
11. Hjertetrøbbel / Utstoppet kjærlighet
12. Kanonkulefeber / Aviskonkurransen
13. Grønne fingre / Doktor Gru

### Sesong 2: 2005

1. Ballongfolket kommer / Fryktens fest
2. The Land that Size Forgot / The Day the Food Expired
3. The Evil that Thumbs Do / Terror TV
4. Fetterforviklinger / Klokkebanditten slår til
5. Horoskophorror / Forhyklinger
6. Sceneskrekk / Lille pusekatt hvor har du vært?
7. Piknik med nøden / Postordreterror
8. Gutten som ble til noe / Gjemme seg den som kan
9. The Creature of DeSpray Bay / The Alien Who Sold the World
10. Den conformiske avgjørelseshatten / Årets romvesen
11. En pirat og hunden hans / De stjal Tommys hjerne
12. The Boy Who Ate Too Much Taffy / The Floating Head
13. Dagen da tiden tok slutt / Ambassadør Swanky

Referanser
----------

Eksterne lenker
---------------

* (en) *Tommys ville venner* på Internet Movie Database Rediger på Wikidata

* (en) *Tommys ville venner* på The Movie Database – TV Rediger på Wikidata

* (en) *Tommys ville venner* på Metacritic Rediger på Wikidata